Συνέλευση Ίσης Εκπροσώπησης της Σύμβασης που συνάφθηκε μεταξύ των κρατών της Αφρικής, της Καραϊβικής και του Ειρηνικού και της Ευρωπαϊκής Ένωσης (ΑΚΕ-ΕΕ) - Εγκριθέντα ψηφίσματα για την κατάργηση της θανατικής ποινής (ΑΚΕ-ΕΕ 2145/97/τελ.)

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στις Βρυξέλλες από τις 17 έως τις 20 Μαρτίου 1997,

- έχοντας υπόψη τα προηγούμενα ψηφίσματά της για την κατάργηση της θανατικής ποινής και ειδικότερα το ψήφισμα που εγκρίθηκε στις 26 Σεπτεμβρίου 1996, που ζητά την κατάργηση της θανατικής ποινής σε όλες τις χώρες που έχουν υπογράψει τη σύμβαση Λομέ,

- έχοντας υπόψη το ψήφισμα του Ευρωπαϊκού Κοινοβουλίου της 17ης Μαΐου 1995, το οποίο αναφέρει ότι πρέπει να ενσωματωθεί στη Συνθήκη για την Ευρωπαϊκή Ένωση άρθρο για την κατάργηση της θανατικής ποινής, και αυτό της 20ης Φεβρουαρίου 1997 με το οποίο ζητείται από τα κράτη μέλη να υποστηρίξουν ψήφισμα για παγκόσμιο πάγωμα των εκτελέσεων κατά τη σύνοδο της Επιτροπής Ανθρωπίνων Δικαιωμάτων των Ηνωμένων Εθνών,

- έχοντας υπόψη την τελευταία έκθεση των Ηνωμένων Εθνών για τη θανατική ποινή (E/CN.15/1996/19) που επιβεβαιώνει την τάση για κατάργηση της θανατικής ποινής μεταξύ των κρατών μελών του,

A. λαμβάνοντας υπόψη ότι η προσφυγή στη θανατική ποινή έχει διαδοθεί ανά τον κόσμο κατά τα τελευταία χρόνια,

B. χαιρετίζοντας την πλήρη κατάργηση της θανατικής ποινής στην Ιταλία, την Ισπανία, το Βέλγιο, τη Μολδαβία και τη Μακεδονία το 1995 και 1996,

Γ. χαιρετίζοντας το γεγονός ότι, κατά την τελευταία διετία, σημαντικοί διεθνείς οργανισμοί όπως το Συμβούλιο της Ευρώπης, το Ευρωπαϊκό Κοινοβούλιο, το Κοινοβούλιο της Λατινικής Αμερικής και η Συνέλευση Ίσης Εκπροσώπησης ΑΚΕ-ΕΕ, έχουν εγκρίνει ψηφίσματα για παγκόσμιο πάγωμα των εκτελέσεων ως ένα πρώτο βήμα για την κατάργηση της θανατικής ποινής,

Δ. επισημαίνοντας με ικανοποίηση ότι η Ιταλία πρότεινε στη Διακυβερνητική Διάσκεψη, τη θέσπιση νέας διάσκεψης για την κατάργηση της θανατικής ποινής κατά την αναθεώρηση της Συνθήκης του Μάαστριχτ,

1. επιβαιώνει την ανεπιφύλακτη αντίθεσή της στη θανατική ποινή 7

2. ζητά απ` όλα τα μέρη που έχουν υπογράψει τη σύμβαση ΑΚΕ-ΕΕ και που δεν έχουν ακόμη καταργήσει τη θανατική ποινή να το πράξουν κατεπειγόντως 7

3. ζητά απ` όλα τα κράτη μέλη της Ευρωπαϊκής Ένωσης και της ΑΚΕ να προωθήσουν την έγκριση ψηφίσματος για παγκόσμιο πάγωμα των εκτελέσεων στη Γενική Συνέλευση των ΗΕ το 1997, ως ένα πρώτο βήμα για την κατάργηση της θανατικής ποινής για όλα τα εγκλήματα μέχρι το 2000 7

4. πιστεύει ότι σε όλες τις διαπραγματεύσεις για τις συμφωνίες εταιρικής σχέσης και συνεργασίας, καθώς και τις διαπραγματεύσεις για την επόμενη σύμβαση Λομέ, θα πρέπει να τεθεί ως προτεραιότητα η κατάργηση της θανατικής ποινής 7

5. ζητά από την Επιτροπή να δώσει ιδιαίτερη προσοχή στο θέμα της θανατικής ποινής στις ετήσιες εκθέσεις για τις ρήτρες ανθρωπίνων δικαιωμάτων στις συμφωνίες της ΕΕ με τρίτες χώρες και στις εκθέσεις της για την εφαρμογή της σύμβασης Λομέ 7

6. επαναλαμβάνει την έκκλησή της στη Διακυβερνητική Διάσκεψη να συμπεριλάβει στη νέα συνθήκη ΕΕ κατάργηση της θανατικής ποινής 7

7. αναθέτει στους Συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή, στο Γενικό Γραμματέα του Συμβουλίου της Ευρώπης, στον Πρόεδρο της Κοινοβουλευτικής του Συνέλευσης, στο Γενικό Γραμματέα του ΟΗΕ και στον Πρόεδρο της Γενικής του Συνέλευσης.